ທະຫານກຸ່ມເນໂຕ ແລະ ອັຟການີສຖານ ບຸກເຂົ້າໄປຍັງທີ່ໝັ້ນ ຂອງກຸ່ມຕາລີບັນ ມື້ທີສອງ ໃນອັຟການີສຖານ
ຂ່າວອື່ນໆ: ລະເບີດແຕກຂຶ້ນໃນໂຮງເຣັດເຂົ້າຈີ່ໃນອິນເດັຍ ສັງຫານ 9 ຄົນແລະບາດເຈັບ57 ຄົນ; ເຮືອບິນບໍ່ມີຄົນຂັບ ສະຫະຣັດ ສັງຫານປະຊາຊົນ 5 ຄົນ ໃນພາກຕາ
:ການປະຕິບັດງານຂອງທະຫານເນໂຕ 15 ພັນຄົນດຳເນີນສືບຕໍ່ມາໃນວັນອາທິດມື້ນີ້ ເພື່ອກົດດັນເລິກເຂົ້າໄປໃນທີ່ໝັ້ນແຫ່ງນຶ່ງຂອງກຸ່ມຕາລີບັນໃນພາກໃຕ້ຂອງອັຟການີສຖານ ການບຸກຣຸກທາງທະຫານຄັ້ງໃຫຍ່ຂອງກຸ່ມເນໂຕເທື່ອນີ້ ແມ່ນແນໃສ່ປະຊາຄົມ Marjah ຊຶ່ງເປັນເຂດປູກຝັງໃນແຂວງ Helmand ບັນດາເຈົ້າໜ້າທ່ີສະຫະຣັດກ່າວວ່າ ນາຍພົນ Stanley McChrystal ຜູ້ບັນຊາການກອງທັບສະຫະຣັດໃນອັຟການີສຖານຈະລາຍງານຄວາມຄືບໜ້າກ່ຽວກັບການປະຕິບັດງານທາງທະຫານຄັ້ງນີ້ ໃຫ້ປະທານາທິບໍ ດີບາຣັກໂອບາມາຊາບໃນວັນອາທິດມື້ນີ້ ການປະຕິບັດງານເລີ່ມຂຶ້ນໃນວັນເສົາວານນີ້ ເວລາຝູງເຮືອບິນເຮລີຄອບເຕີ ແລະພວກລົດຫຸ້ມເກາະຂອງສະຫະຣັດ ທຳການບຸກເຂົ້າໄປໃນເຂດ Marjah ມີການຄຶດກັນວ່າ ພວກກະບົດຈຳນວນຫລາຍເຖິງ 1000 ຄົນພາກັນຂຸດທີ່ໝັ້ນ ຕັ້ງທ່າຮັບມືຢູ່ໃນຂົງເຂດດັ່ງກ່າວ ແຕ່ທະຫານສະຫະຣັດ ກ່າວວ່າ ພວກເຂົາເຈົ້າໄດ້ປະເຊີນກັບການຕໍ່ຕ້ານຢ່າງເເຂງແຮງ ເປັນບາງຄັ້ງບາງຄາວ ໃນວັນເສົາວານນີ້ ພວກນາຍທະຫານກອງທັບອັຟການີສຖານກ່າວວ່າ ຢ່າງນ້ອຍພວກ ກະບົດກຸ່ມຕາລີບັນຫົວຮຸນແຮງ20 ຄົນໄດ້ເສັຍຊີວິດໃນລະຫວ່າງການຕໍ່ສູ້ກັນໃນຂັ້ນຕົ້ນນັ້ນ ກຸ່ມ NATO ກ່າວວ່າ ທະຫານອາເມຣິກັນນຶ່ງ ຄົນ ແລະທະຫານອັງກິດຄົນນຶ່ງເສັຍຊີວິດ ມີພວກທະຫານອັຟການີສຖານ ອັງກິດແລະສະຫະຣັດ ເຂົ້າປະກອບ ສ່ວນໃນການປະຕິບັດງານທາງທະຫານຄັ້ງນີ້ຮ່ວມກັນ ຊຶ່ງມີວັດຖຸປະ ສົງ ເພື່ອຂັບໄລ່ພວກຕາລີບັນອອກຈາກຂົງເຂດດັ່ງກ່າວ ທ່ີຖືວ່າເປັນຈຸດໃຈກາງຂອງພວກກະບົດນັ້ນ ເຈົ້າໜ້າທີ່ອິນເດຍກຳລັງທຳການສືບສວນເບິ່ງວ່າ ຝ່າຍໃດເປັນຜູ້ຮັບ ຜິດຊອບການໂຈມຕີດ້ວຍລະເບີດ ທີ່ເຮັດໃຫ້ມີຜູ້ເສຍຊີວິດເກົ້າຄົນແລະ ຫລາຍສິບຄົນໄດ້ຮັບບາດເຈັບ ຢູ່ຮ້ານຂາຍເຂົ້າຈີ່ ທີ່ມີຊື່ສຽງແຫ່ງນຶ່ງ ທີ່ນັກທ່ອງທ່ຽວມັກພາກັນໄປອຸດໜູນ ທີ່ເມືອງປູເນ (Pune) ໃນພາກ ຕາເວັນຕົກຂອງ ອິນເດຍໃນຕອນແລງວັນເສົາວານນີ້ ທ່ານ Palaniappan Chidambaram ລັດຖະມົນຕີກະຊວງພາຍໃນ ຂອງອິນເດຍ ໄດ້ເອີ້ນເຫດການລະເບີດທີ່ຮ້ານເຂົ້າຈີ່ເຢັຍລະມັນນັ້ນວ່າ “ເປັນເຫດການກໍ່ການຮ້າຍຄັ້ງສຳຄັນ” ເຖິງແມ່ນເວລານີ້ ຍັງບໍ່ມີຜູ້ໃດ ອ້າງເອົາຄວາມຮັບຜິດຊອບເທື່ອ ກໍຕາມ ການໂຈມຕີດັ່ງກ່າວແມ່ນຄັ້ງ ຮ້າຍແຮງທີ່ສຸດ ນັບຕັ້ງແຕ່ການໂຈມຕີທີ່ນະຄອນມຸມບາຍ ໃນປີ 2008 ທີ່ທາງການຖີ້ມໂທດໃສ່ພວກຫົວຕໍ່ສູ້ ຈາກປາກິສຖານ ບັນດາຜູ້ນຳຊາວຮິນດູຝ່າຍຄ້ານ ກ່າວໃນວັນອາທິດມື້ນີ້ວ່າ ການໂຈມຕີ ທີ່ພາໃຫ້ຄົນດຕາຍໃນເມືອງປູເນນັ້ນ ໄດ້ຕັ້ງຂໍ້ສົງໃສຂຶ້ນມາກ່ຽວກັບການ ຕັດສິນໃຈຂອງຣັຖບານ ທີ່ຈະກັບຄືນໄປເຈລະຈາກັບປາກິສຖານຄືນໃໝ່ນັ້ນ ເຈົ້າໜ້າທ່ີກ່າວວ່າ ການໂຈມຕີຂອງເຮືອບິນທ່ີບໍ່ ມີຄົນຂັບຂອງສະຫະຣັດໃສ່ຂົງເຂດຊົນເຜົ່າໃນ ພາກຕາເວັນຕົກ ສຽງເໜືອຂອງປະເທດໄດ້ສັງຫານຜູ້ຄົນໄປ 5 ຄົນ ບັນດາເຈົ້າໜ້າທ່ີກ່າວວ່າ ລູກສອນໄຟ 2 ລູກຈາກເຮືອບິນບໍ່ມີ ຄົນຂັບ ໄດ້ຕົກລົງໃສ່ອາຄານຫລັງນຶ່ງໃນວັນອາທິດມື້ນີ້ ໃນເຂດ ວາຊີຣີສຖານເໜືອ ຊາຍແດນຂອງປາກີສຖານ ຕິດກັບອັຟການີສ ຖານ ທ່ີເປັນບ່ອນລີ້ຊ່ອນຂອງກຸ່ມ ອັນກາອິດາ ແລະກຸ່ມຕາລີບັນ ສະຫະຣັດໄດ້ເພີ່ມການໂຈມຕີດ້ວຍເຮືອບິນທ່ີບໍ່ມີຄົນຂັບຂອງຕົນຂຶ້ນ ໃນຂົງເຂດ ນັບແຕ່ລະເບີດລູກນຶ່ງໄດ້ສັງຫານພວກພະນັກງານສືລັບ CIA ຂອງສະຫະຣັດ 7 ຄົນ ໃນ ທ້າຍປີແລ້ວນີ້ໃນອັຟການີສຖານນັ້ນ ໃນອີກດ້ານນຶ່ງ ທາງການປາກີສຖານ ກ່າວວ່າ ໄດ້ເກີດເຫດລະ ເບີດຢູ່ໃນຂົງເຂດພາກ ໃຕ້ຂອງປາກີສຖານ ເຮັດໃຫ້ 3 ຄົນເສັຍຊີວິດ ແລະ ບາດເຈັບອີກ ຢ່າງໜ້ອຍ 9 ຄົນ : ຣັຖມຸນຕີການຕ່າງປະເທດສະຫະຣັດທ່ານນາງຮິນ ລາລີຄລິນຕັນ ມີກຳ ນົດຈະເດີນທາງໄປຮອດນະຄອນຫລວງໂດຮາ ຂອງປະເທດກາຕາໃນວັນອາທິດມື້ນີ້ ໃນການເລີ້ມຕົ້ນຢ້ຽມຢາມ ກາຕາແລະຊາອຸດີອາຣາເບັຍເພື່ອທຳການພົບປະເຈລະຈາກັບພັນທະມິດຂອງສະຫະຣັດ ວ່າດ້ວຍ ບັນຫາໃນພາກຕາເວັນອອກກາງ ຊຶ່ງຮວມທັງເຣືອງອິຣ່ານ ແລະຄວາມພະຍາຍາມເພື່ອຮື້ຟື້ນການເຈລະຈາສັນຕິພາບລະຫວ່າງອີສຣາແອນ ແລະປາເລສໄຕນ໌ ຄືນໃໝ່ນັ້ນ ທ່ານນາງຄລິນຕັນຈະພົບປະ ກັບກະສັດຫລື emir ຂອງ Quatar, Sheikh Hamad bin Khalifa al-Thani ຕລອດທັງ Sheikh Hamad bin Jassim al-Thani ຊຶ່ງເປັນທັງນາຍົກຣັຖມຸນຕີ ແລະ ຣັຖມຸນຕີຕ່າງປະເທດຂອງ Quatar ທ່ານນາງຄລິນຕັນຈະໄປກ່າວຄຳປາໄສຕໍ່ກອງປະຊຸມກ່ຽວກັບສະ ຫະຣັດແລະໂລກອີສລາມ ທ່ີນະຄອນໂດຮາເຊັ່ນກັນ ອັນເປັນພາກສ່ວນນຶ່ງຂອງຄວາມພະຍາຍາມຂອງຣັຖບານທ່ານໂອບາມາ ເພື່ອສົ່ງເສີມສາຍພົວພັນໃຫ້ດີຂຶ້ນກັບພວກປະເທດມຸສລິມທັງຫລາຍ ໃນວັນເສົາວານນີ້ ປະທານາທິບໍດີບາຣັກໂອບາມາໄດ້ແຕ່ງຕັ້ງທູດພິເສດຂອງສະຫະຣັດ ປະຈຳອົງການກຸ່ມປະເທດອີສລາມ ທ່ີມີ 56 ປະເທດສະມາຊິກນັ້ນ ລ່ວງໜ້າການໄປມີໜ້າຂອງທ່ານນາງຄລິນຕັນໃນກອງປະຊຸມ ໃນສານທ່ີອັດໃສ່ວີເດໂອ ສົ່ງໄປຍັງກອງປະຊຸມດັ່ງກ່າວ ທ່ານໂອບາມາ ກ່າວວ່າ ທ່ານໄດ້ແຕ່ງຕັ້ງທ່ານ Rashad Hussein ທະນາຍຄວາມປະຈຳທຳນຽບຂາວ ໃຫ້ເປັນຜູ້ສືບຕໍ່ພາລະກິດໃນການເສີມຂະຫຍາຍການເປັນພາຄີກັບປະຊາຄົມມຸສລິມ ທ່ີທ່ານໄດ້ດຳເນີນມານັບແຕ່ທ່ານໄດ້ໄປກ່າວປາໄສທ່ີກຸງ Cairo ປະເທດອີຈິບໃນເດືອນມິຖຸນາປີກາຍ ນັ້ນ :ກຸ່ມສົ່ງເສີມປະຊາທິປະໄຕໃນສະຫະຣັດກຸ່ມນຶ່ງ ກ່າວວ່າ ຕົນຈະມອບ ຫລຽນກຽດຕິຍົດ ໃຫ້ແກ່ອົງດາໄລລະມະ ຜູ້ນຳດ້ານຈິດໃຈຂອງຊາວ ທິເບດທ່ີລີ້ໄພໃນຕ່າງປະເທດ ສຳລັບຄວາມໝັ້ນໝາຍຂອງພຣະອົງຕໍ່ລະບອບປະຊາທິປະໄຕແລະກຽດສັກສີຂອງມະນຸດ ກຸ່ມສົ່ງເສີມປະຊາທິປະໄຕແຫ່ງຊາດຫລື The National Endow-ment for Democracy ກ່າວວ່າ ຕົນຈະມອບຫລຽນກຽດຕິຍົດສຳ ລັບການຮັບໃຊ້ການບໍລິການເພື່ອປະຊາທິປະໄຕຂອງຕົນ ແກ່ອົງດາໄລລະມະ ໃນພິທີທ່ີຈະຈັດຂຶ້ນໃນກຸງວໍຊິງຕັນໃນວັນສຸກສັບປະດານີ້ ຄາດກັນວ່າ ອົງດາໄລລະມະ ຜູ້ນຳດ້ານຈິດໃຈແຫ່ງທິເບດຈະກ່າວຄຳ ປາໄສຕໍ່ຜູ້ຄົນ ຈຳນວນ 500 ຄົນ ທີ່ຈະມາຮ່ວມພິທີດັ່ງກ່າວ ຊຶ່ງຈະເປັນການປາກົດໂຕຕໍ່ໜ້າສາທາຣະນະຊົນຄັ້ງດຽວຂອງພຣະອົງ ໃນລະ ຫວ່າງການສະເດັດປະພາດກຸງວໍຊິງຕັນຄັ້ງນີ້ ອົງດາໄລລະມະຈະເດີນ ທາງມາຍັງກຸງວໍຊິງຕັນເພື່ອທຳການພົບປະກັບ ປະທານາທິບໍດີບາຣັກໂອບາມາໃນວັນພະຫັດສັບປະດານີ້ ຈີນໄດ້ຮຽກຮ້ອງໃຫ້ລົບລ້າງການພົບປະດັ່ງກ່າວນີ້ ແຕ່ທາງທຳນຽບຂາວກ່າວວ່າ ການພົບປະກັນດັ່ງ ກ່າວຈະມີຂຶ້ນຕາມທ່ີກຳນົດໄວ້ ປະຊາຊົນຫລາຍຮ້ອຍລ້ານຄົນໃນທົ່ວເອເຊັຍ ພາກັນສະຫລອງວັນປີໃໝ່ໃນວັນອາທິດມື້ນີ້ ຊຶ່ງເປັນວັນເລີ້ມຕົ້ນຂອງປີຂານຫລື ປີເສືອ ເທດສະການປີໃໝ່ເປັນວັນສຳຄັນທ່ີສຸດຂອງປະເທດຕ່າງໆນັບແຕ່ ເກົາຫລີເໜືອແລະເກົາຫລີໃຕ້ ຈີນ ໄຕ້ຫວັນ ສິງກະໂປແລະວຽດນາມ ດ້ວຍການຈູດກະໂພກແລະບັ້ງໄຟດອກ ແລະພວກສະມາຊິກຄອບຄົວພາກັນເຕົ້າໂຮມ ແລະຮັບປະທານ ອາຫານພື້ນເມືອງຮ່ວມກັນ ຕາມປະເພນີ ຫິມະຕົກໃນພາກເໜືອຂອງຈີນ ແລະຝົນທີ່ຕົກລົງມາແລ້ວກ້າມເປັນນ້ຳກ້ອນໃນພາກໃຕ້ ໄດ້ເປັນໄພຄຸກຄາມທ່ີຈະພາໃຫ້ເກີດຄວາມສັບສົນວຸ້ນວາຍ ໃນຂະນະທ່ີຜູ້ຄົນຫລາຍລ້ານຄົນພາກັນເດີນທາງໄປທ້ອນ ໂຮມກັບສະມາຊິກຄອບຄົນ ໃນປະເທດທ່ີມີພົນລະເມືອງ 1 ພັນ 300 ລ້ານຄົນ ໃນອັນທ່ີເຊື່ອກັນວ່າເປັນການເຄື່ອນໄຫວໄປມາປະຈຳປີຄັ້ງໃຫຍ່ທ່ີສຸດຂອງປະຊາກອນໂລກນັ້ນ